ไฟแนนทูเดย์
โดย...ภูคา
13 ก.พ. 2558

โดย...ภูคา
...เห็นท่าที สุธนัย ประเสริฐสรรพ์ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์แล้ว หลายคนแอบเชียร์ให้มาเป็นเอ็มดีใหม่ เพราะตอบข้อสงสัยนักข่าวได้ฉะฉานดี แต่เจ้าตัวรีบปัดเพราะใกล้จะเกษียณอายุ 60 ปีแล้ว ส่วนเรื่องใครจะมาเป็นเอ็มดีเอ็กซิมแบงก์คนใหม่ คงตอบไม่ได้ แต่เชื่อว่าเร็วๆ นี้ต้องมีคำตอบแล้ว เพราะ วิสุทธิ์ ศรีสุพรรณ รมช.คลัง ทยอยเดินหน้าตรวจเยี่ยมแบงก์รัฐ คาดว่า ทางเอ็กซิมแบงก์คงต้องชี้แจงความคืบหน้าเรื่องนี้เสียทีจากที่ปล่อยให้เงียบอยู่นาน
...ชัยวัฒน์ อุทัยวรรณ์ ประธานกรรมการ ธนาคารอิสลามแห่งประเทศไทย หรือไอแบงก์ เตรียมเปิดแถลงข่าวแนวทางการดำเนินงานตามแผนยุทธศาสตร์ฟื้นฟูและแผนธุรกิจของไอแบงก์คอยฟังว่าจะฟื้นฟูอย่างไร จะแก้หนี้เสียด้วยวิธีการแยกของดี ของเสียจริงหรือไม่ แล้วใครเป็นหุ้นใหญ่ต้องรอชม